**PASKAIDROJUMA RAKSTS**

**Madonas novada pašvaldības 2022.gada 30. novembra**

**saistošajiem noteikumiem Nr. 44**

**“Par nekustamo īpašumu un tiem piegulošo publiskā lietošanā esošo teritoriju uzturēšanu un kopšanu Madonas novada pašvaldības teritorijā”**

|  |  |
| --- | --- |
| Paskaidrojuma raksta sadaļas | Norādāmā informācija |
| 1. Īss projekta satura izklāsts | Saistošie noteikumi “Par nekustamo īpašumu un tiem piegulošo publiskā lietošanā esošo teritoriju uzturēšanu un kopšanu Madonas novada pašvaldības teritorijā” (turpmāk – “sasitošie noteikumi”) izdoti saskaņā ar likuma “Par pašvaldībām” 43.panta pirmās daļas 5. un 6.punktu, 2010.gada 28.septembra Ministru kabineta noteikumu Nr.906 “Dzīvojamās mājas sanitārās apkopes noteikumi” 4.punktu, 2014.gada 19.augusta Ministru kabineta noteikumu Nr.500 “Vispārīgie būvnoteikumi” 158.2.apakšpunktu.  Saistošie noteikumi nosaka kārtību, kādā tiek uzturēti un kopti Madonas novada pašvaldības (turpmāk – “pašvaldība”) teritorijā esošie nekustamie īpašumi un tiem piegulošās publiskā lietošanā esošās teritorijas, kā arī kārtību, kādā minētajos nekustamajos īpašumos tiek uzturēta sanitārā tīrība, lai veicinātu, pašvaldības teritorijas sakoptību, aizsardzību un pilsētvides ainavas saglabāšanu. |
| 1. Saistošo noteikumu projekta nepieciešamības pamatojums | Šobrīd saskaņā ar Administratīvo teritoriju un apdzīvoto vietu likuma pārejas noteikumu 17.punktu, kas nosaka, ka “*līdz novada saistošo noteikumu spēkā stāšanās dienai, bet ne ilgāk kā līdz 2022.gada 31.decembrim ir spēkā novadu veidojošo bijušo pašvaldību saistošie noteikumi,*” pašvaldības teritorijā esošo nekustamo īpašumu un tiem piegulošo publiskā lietošanā esošo teritoriju uzturēšanu un kopšanu tie nodrošināta saskaņā ar līdz 2021.gada pašvaldību velēšanām pastāvējušo pašvaldību saistošajiem noteikumu. Administratīvo teritoriju un apdzīvoto vietu likuma pārejas noteikumu 17.punkts arī paredz, ka *“2021. gada pašvaldību vēlēšanās ievēlētā novada dome izvērtē novadu veidojošo bijušo pašvaldību pieņemtos saistošos noteikumus un pieņem jaunus novada saistošos noteikumus”*. Ņemot vērā minēto, ir nepieciešams pieņemt jaunus saistošos noteikumus par nekustamo īpašumu un tiem piegulošo publiskā lietošanā esošo teritoriju uzturēšanu un kopšanu pašvaldības teritorijā, lai efektīvi nodrošinātu pašvaldības teritorijā esošo nekustamo īpašumu un tiem piegulošo publiskā lietošanā esošo teritoriju uzturēšanu un kopšanu. |
| 1. Informācija par plānoto projekta ietekmi uz pašvaldības budžetu | Par saistošajos noteikumos noteikto aizliegumu un ierobežojumu pārkāpšanu samaksātais naudas sods tie ieskaitīts pašvaldības budžetā. |
| 1. Informācija par plānoto saistošo noteikumu projekta ietekmi uz uzņēmējdarbības vidi pašvaldības teritorijā | Nav tiešas ietekmes. |
| 1. Informācija par administratīvajām procedūrām | Administratīvā pārkāpuma procesu par saistošo noteikumu pārkāpumiem līdz administratīvā pārkāpuma lietas izskatīšanai veic pašvaldības policija. Administratīvā pārkāpuma lietu izskata pašvaldības Administratīvā komisija. |
| 1. Informācija par konsultācijām ar privātpersonām | Nav notikušas. |

|  |  |
| --- | --- |
| Domes priekšsēdētājs | A.Lungevičs |